armvectores/hy_wikipedia_2023 huggingface dataset:
Թեյլոր Մոմսեն

Թեյլոր Միշել Մոմսեն (անգլ.՝ Taylor Michel Momsen, հուլիսի 26, 1993(1993-07-26), Սենթ Լուիս, Միսսուրի), ամերիկյան դերասանուհի, երգչուհի, երգահան և մոդել։ Հայտնի է դարձել «Բամբասանքի աղջիկ» հեռուստասերիալում նկարահանվելուց հետո։ Նա հիմնադրել է «The Pretty Reckless» ռոք խումբը և վերջինիս մենակատարն է։


== Կենսագրություն ==
Թեյլորը ծնվել է Միսսուրի նահանգի Սենտ Լուիս շրջանում։ Ունի ռուսական արմատներ։ Թեյլորն ունի կրտսեր քույր՝ Սլոուն Մոմսենը (ծնվել է 1996 թ. դեկտեմբերի 20-ին)։ Կարիերան սկսել է երեք տարեկանում՝ նկարահանվելով Shake N' Bake-ի գովազդում։ Առաջին նշանակալի դերը կատարել է «Մահվան մարգարե» ֆիլմում, որտեղ նկարահանվել է Դենիս Հոպպերի հետ։ 2000 թ. Ջիմ Քերրիի հետ նկարահանվել է Գրինչը՝ Սուրբ Ծնունդն առևանգողը ֆիլմում։ 2002 թ. նկարահանվել է «Հենզել ու Գրետել» (կատարել է Գրետելի դերը), Լրտեսների երեխաները 2. Անիրականալի հույսերի կղզին և «Մենք զինվորներ էինք» ֆիլմերում։
Հետագա երեք տարիների ընթացքում Թեյլորը չի նկարահանվել ոչ մի ֆիլմում, իսկ 2006 թ. խաղացել է «Պարանոիդ-զբոսայգի», «Շերլոկին փրկելով» և «Շունը մեզ հետ է» ֆիլմերում։ Մասնակցել է Հաննա Մոնտանայի դերի քաստինգին։ Նույն թվականին նկարահանվել է «Ֆոմա Անհավատը» մանկական ֆիլմում։ 2007 թ. Մոմսենը ընտրվել է «Բամբասկոտը» սերիալում նկարահանվելու համար։ 2008 թ. հունիսին՝ 14 տարեկան հասակում, Մոմսենը պայմանագիր է կնքել IMG Models-ի հետ։ 2008 թ. հետո Մոմսենը շատ ժամանակ է հատկացնում իր երաժշտական կարիերային։ Նա ունի իր խումբը՝ The pretty reckless, որտեղ նա հանդես է գալիս որպես վոկալիստ, կիթառիստ ու կոմպոզիտոր։ 2009 թ. մայիս-հունիս ամիսներին իր խմբի հետ կատարել է համերգային շրջագայություն։
2010 թ. The Pretty Reckless խմբի «Make Me Wanna Die» երգը դարձավ ֆիլմի սաունդթրեքը։ Ամռանը Թեյլորը «Miss nothing» երգի հիմնա վրա թողարկեց իր առաջին տեսահոլովակը և գրեթե ողջ ամառը շրջագայությունների մեջ էր (մասնակցել է նաև Vans Warped Tour 2010-ին)։
2010 թ. հունիսի 15-ին հայտարարվեց, որ Թեյլոր Մոմսենը դառնում է Մադոննայի ու նրա դստեր՝ Լուրդեսի Material Girl հագուստի նոր հավաքածուի դեմքը։
2011 թվականի օգոստոսի 16-ին Մոմսենը հայտարարել է, որ ավարտում է դերասանուհու կարիերան, որպեսզի ամբողջովին կենտրոնանա երաժշտության վրա։ Մերիլին Մենսոնի «Hey, Cruel World» համերգային շրջագայության ժամանակ Թեյլոր Մոմսենը հանդես է եկել համերգների սկզբում։ Ինչպես նաև Revolver Golden Awards-ի ընթացքում Մենսոնի հետ կատարել է «The Dope Show» երգը։


== Ծանոթագրություններ ==


== Արտաքին հղումներ ==
Թեյլոր Մոմսենը Archived 2008-10-16 at the Wayback Machine.(անգլ.) IMG Models կայքում
Կապարագույն իժանման սահնօձ

Կապարագույն իժանման սահնօձ (լատ.՝ Coluber nummifer), կապարագույն սահնօձ, բազմերանգ սահնօձ, լորտուների ընտանիքի լորտուների ենթաընտանիքի օձ։ Տարբեր հեղինակների կողմից դասվում լատ.՝ Hemorrhois կամ լատ.՝ Coluber ցեղերին։ ՀՀ-ում հանդիպում է Շիրակի, Արագածոտնի, Արմավիրի, Կոտայքի, Վայոց ձորի, Սյունիքի մարգերի նախալեռներում, Երևանի շրջակայքում։ Տարածված է կիսաանապատային, չոր տափաստանային, թփուտային ու չոր նոսրանտառային բուսականությամբ կենսավայրերում, նաև այգիներում։ 


== Արտաքին տեսք ==
Մարմնի երկարությունը տարիքի հետ փոխվում է (19-120 սմ), պոչը 2-4 անգամ կարճ է։ Էգերը խոշոր են արուներից։ Մարմինը բարեկազմ է։ Գլուխը լավ է տարանջատված մարմնից և ծածկված է խոշոր վահանիկներով։ Աչքերը խոշոր են՝ սպիտակավուն կամ դեղնավուն ծիածանաթաղանթով, բիբը կլոր է։ Մեջքային թեփուկները թույլ կատարավոր են ու անփայլ։ Գլխի և մարմնի մեջքային մակերեսի գունավորումը բազմազան է։ 


=== Գլուխ ===
Գլխի վրա, աչքերից դեպի ներքև և հետ, ձգվում են մուգ գծեր։ Գլխի վահանիկների վրա առկա են քիչ թե շատ համաչափ դասավորված մանր, մուգ (սալեր, որոնք ձևավորում են բարդ նախշ)։ Մեջքի երկարությամբ՝ ծոծրակից մինչև պոչի ծայրը, անցնում է լայնակի ձգված, մուգ խալերից բաղկացած շղթայանման նախշ, որի տարբեր հատվածներում խալերը կարող են միաձուլվելով ձևավորել զիգզագ կամ տարանջատվել։ Մուգ (սալերի մեկական երկայնակի շարքեր են ձգվում նաև մարմնի կողքերով։


=== Պոչ ===
Պոչի հատվածում յուրաքանչյուր շարքի (սալերը միաձուլվելով միշտ ձևավորում են 3 մուգ երկայնակի զոլեր)։ Նախշի գույնը բաց մոխրագույնից կամ գորշավունից մուգ շագանակագույն է կամ գորշ սև։ Էգերի գունավորումն ավելի վառ է, քան արուներինը, հատկապես երիտասարդ տարիքում։ Որովայնային մակերեսը բաց վարդագույն է, հաճախ՝ մանր մուգ կետիկներով, որովայնային վահանիկների եզրերը սպիտակավուն են՝ մուգ (սալերով։


== Սնունդ ==
Սնվում է մանր ողնաշարավորներով (մողեսներ, օձեր, թռչուններ, կրծողներ)։ Օգտակար է. ոչնչացնում է կրծողներին։ Ձմեռում է աշնան 2-րդ կեսից գարնան սկիզբը։ Զուգավորումը տեղի է ունենում ապրիլ-մայիսին։ Հունիսի 2-րդ կեսից հուլիսի սկիզբը էգը դնում է իլիկանման (17-24 X 30- 44,5 մմ) 5-12 ձու։ Ձագերը ծնվում են սեպտեմբերի 2-րդ կեսին։ Երբեմն խնամվում է անազատ պայմաններում։ Օգտագործվում է գիտահետազոտական նպատակով։ Բավական ագրեսիվ օձ է։ Մարմնի գունավորմամբ ու վարքով հաճախ Նմանվում է գյուրզային։ Թունամուղ ատամներ չունի, սակայն թուքն ունի թունավոր ազդեցություն։ 
Կծածը կարող է առաջացնել այտուցով արտահայտվող տեղային բորբոքում, սակայն մարդու և կենդանիների կյանքի համար վտանգավոր չէ։ Առաջարկվել է գրանցել ՀՀ Կարմիր գրքում։
Վերխնեսյուրյուբաևո

Վերխնեսյուրյուբաևո (ռուս.՝ Верхнесюрюбаево, բաշկիրերեն՝ Үрге Сирбай), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 191 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնտոլիու դե Լիեյդա

Մոնտոլիու դե Լիեյդա (կատ.՝ Montoliu de Lleid), մունիցիպալիտետ Իսպանիաում, գտնվում է Լեյդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Սեգռիա շրջանում։ Տարածքը կազմում է 7,24 կմ2։ Բնակչությունը՝ 495 մարդ (2010 թվականի տվյալներով)։


== Արտաքին հղումներ ==
Pàgina oficial de l'Ajuntament
Informació de la Generalitat de Catalunya Archived 2007-09-29 at the Wayback Machine.
Informació de l'Institut d'Estadística de Catalunya
Կատերինա Գրեմ

Կատերինա Ալեքսանդրա Գրեմ (ավելի հայտնի է Կատ Գրեմ անունով, սեպտեմբերի 5, 1989(1989-09-05), Ժնև, Շվեյցարիա), ամերիկյան դերասանուհի, երգչուհի, մոդել, պրոդյուսեր և պարուհի։ Առավել հայտնի դերերից է Բոննի Բեննեթը՝ «Վամպիրի օրագրերը» հեռուստասերիալում։


== Կենսագրություն ==
Կատերինան ծնվել է 1989 թվականի սեպտեմբերի 5-ին Շվեցարիայի Ժնև քաղաքում։ Մեծացել է Լոս Անջելեսում (Կալիֆորնիա,ԱՄՆ)։ Նրա հայրը՝ Ժոզեֆը լիբերիացի է, իսկ մայրը՝ Նատաշան հրեա է, ռուսական և լեհական արմատներով։ Նրա պապը եղել է ՄԱԿ-ի դեսպան Լիբերիայում։ Նա սկսել է իր կարիերան 1998 թվականից, խաղալով «Թակարդ ծնողների համար» կատակերգությունում՝ Լինդսի Լոհանի հետ։ Հետագայում հայտնվել է մի քանի ֆիլմերում, որոնց թվում են «Հայրիկը կրկին 17 տարեկան է» (2009) և «Սենյակի հարևանուհին» (2010)։ 2011 թվականին ստացել է գլխավոր դեր «Քաղցրիկը 2» ֆիլմում, որը ավելի հայտնի է «Պարերի քաղաք» անունով։ Նրա ավելի հայտնի դերերից է Բոնի Բենեթը «Վամպիրի օրագրերը» սերիալում։ Նկարահանվել է Ջասթին Բիբերի «Somebody to love», ամերիկական ռեփեր Nelly-ի «Just a dream», Դեմի Լովատոյի «I really don’t care» տեսահոլովակներում։


== Անձնական կյանք ==
Կատերինան և Քոթրել Գիդրին հանդիպում են 2010 թվականից։ Առաջին անգամ նրանց նկատել են միասին Լոս Անջելոսում ձեռք ձեռքի բռնած զբոսնելիս։ 2012 թվականին Քոթրել Գիդրին և Կատերինան նշանվեցին։ 2014 թվականի դեկտեմբերին զույգը բաժանվեց։


== Ֆիլմագրություն ==


=== Ֆիլմեր ===


=== Հեռուստասերիալներ ===
Ձայնագրություն  
Երգեր

2007։ «I Got It From My Mama»
2007։ «Donque Song» Featuring Snoop Dogg
2010։ «Sassy»
2010։ «Cold Hearted Snake»
2011։ «I Want It All»
2012։ «Put Your Graffiti on Me»
2013։ «I wanna say»
2013։ «Power»Ալբոմներ

2012։ «Against The Wall»
2015 «Roxbury Drive»


== Ծանոթագրություններ ==


== Արտաքին հղումներ ==
Կատերինա Գրեմ (անգլ.) Internet Movie Database կայքում
Կատերինա Գրեմ Թվիթթերում (անգլ.)
Պրոսյանսկի գյուղական խորհուրդ (Խարկովի մարզ)

Անվան այլ կիրառումների համար տե՛ս՝ Պրոսյանսկի գյուղական խորհուրդ (այլ կիրառումներ)Պրոսյանսկի գյուղական խորհուրդ  (ուկրաիներեն՝ Просянська сільська рада), Ուկրաինայի Խարկովի մարզի Կուպյանսկի շրջանում։
2001 թվականի տվյալներով Պրոսյանսկի գյուղական խորհրդում բնակվում էր 829 մարդ։ Տարածքը՝ 57.43 կմ²։ Բնակչության խտությունը կազմում էր 14.43 մարդ/կմ²։ Խորհրդում կա 6 բնակավայր։ 
Հիմնվել է 1987 թվականին։ 


== Ծանոթագրություններ ==


== Արտաքին հղումներ ==
Ուկրաինայի բնակավայրերի արբանյակային լուսանկարները։ (ուկր.)
Տինկովկա

Տինկովկա (ռուս.՝ Тынковка), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թրիֆթերն

Թրիֆթերն (գերմ.՝ Triftern), կոմունա Գերմանիայում՝ Բավարիա երկրամասում։
Ենթարկվում է Ստորին Բավարիա վարչական շրջանին։ Մտնում է Ռոտալ Ին շրջանի կազմի մեջ։ Բնակչությունը կազմում է 5208 մարդ (դեկտեմբերի 31, 2010 թվական)։ Զբաղեցնում է 62,25 կմ² մակերես տարածք։ Պաշտոնական կոդ՝  09 2 77 149։


== Ծանոթագրություններ ==


== Արտաքին հղումներ ==
Պաշտոնական կայք
Մելարա

Մելարա (իտալերեն՝ Melara), կոմունա Իտալիայում։ Գտնվում է Վենետո մարզում՝ Ռովիգո գավառում։
Բնակչությունը կազմում է 1927 մարդ, խտությունը՝ 113 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 45037, հեռախոսային կոդ՝ 0425։


== Արտաքին հղումներ ==
Բնակավայրի գլխավոր կայք(իտալ.)


== Ծանոթագրություններ ==
Չերվոնի Դոնեց (քաղաքատիպ ավան, Ուկրաինա)

Անվան այլ կիրառումների համար տե՛ս՝ Չերվոնի ԴոնեցՉերվոնի Դոնեց (ուկրաիներեն՝ Червоний Донець), քաղաքատիպ ավան Ուկրաինայի Խարկովի մարզի Բալակլեյայի շրջանում։ Հիմնադրվել է 1924 թվականին։
2001 թվականի տվյալներով Չերվոնի Դոնեց քաղաքատիպ ավանում բնակվում էր 9 883 մարդ։ Բնակավայրը զբաղեցնում է 1,38 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տրիպլեքս

Տրիպլեքս (լատ․ triplex — եռակի), կարող է վերաբերել՝

անբեկոր ապակի, եռաշերտ նյութ, որը բաղկացած է սիլիկատային կամ օրգանական ապակու երկու թիթեղներից և դրանք կապակցող պոլիմերային շերտից։ Հարվածի դեպքում տրիպլեքսը չի փշրվում, քանի որ թիթեղների առանձին մասերը պահվում են կապակցաշերտով։ Տրիպլեքս կիրառում են տրանսպորտի միշոցների և սկաֆանդր ների ապակեպատման համար,
երեք ինքնուրույն մասերից (տարրերից) բաղկացած որևէ հարմարանք (կամ պրոցես)։
Մեծ Խադիտա Յախա

Մեծ Խադիտա Յախա (ռուս.՝ Большая Хадыта-Яха), գետ Ռուսաստանում, հոսում է Յամալ-Նենեցյան ինքնավար օկրուգով։ Գետաբերանը գտնվում է Լիմբյա-Յախա գետի ձախ ափից 13 կմ հեռավորության վրա։ Գետի երկարությունը կազմում է 66 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Ներքին Օբի ավազանային շրջանին, գետի ջրատնտեսային տեղամասը՝ Տազ, գետը ենթաավազան չունի, գետի գետային ավազանը 
Տազ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 15050000112115300071674
Կոդը ըստ հիդրոլոգիական հետազոտության (ՌԴ) — 115307167
Ավազանի կոդը — 15.05.00.001
Ծավալի համարը ըստ ՌԴ-ի — 15
Թողարկումը ըստ ՌԴ-ի — 3


== Ծանոթագրություններ ==
Սմբատ Երեցյան

Սմբատ Երեցյան (հունվարի 13, 1950, Տուլոն, Ֆրանսիա), հայ բժիշկ, դերասան, թարգմանիչ։


== Կենսագրություն ==
Ծնվել է Ֆրանսիայի Տուլոն քաղաքում։
1952 թվականից սկսած ապրում է Հալեպում։ Նախնական կրթությունն ստացել է այնտեղի Լ. Նաճարյանի և Գ. Կյուլպենկյան վարժարանում։ Ուսումը շարունակել է Երևանում` 1978 թվականին ավարտելով Երևանի բժշկական ինստիտուտը։
Ապրում է Հալեպում, խաղում է տեղի «Ադամյան» թատերախմբում։


== Ստեղծագործական կյանք ==
1987 թվականից սկսել է բեմ բարձրանալ։ Առաջին դերը եղել է Երիտասարդ ամուսնու դերը «Իմ սիրտը լեռներում է» ներկայացման մեջ։ Խաղացել է շատ տարբեր դերեր, փորձառության ու բեմական կարողությունների շնորհիվ դարձել է «Ադամյան» թատերախմբի առավել զբաղված դերասաններից մեկը։ Երեցյանը խաղացել է դրամատիկական, բնութագրական, կատակերգական դերեր, մասնակցել է նաև մանկապատանեկան ներկայացումների։


=== Դերեր ===
Ալիկ` «Գնա մեռի, արի սիրեմ»
Սուլեյման` «Ակամա ինքնասպան»
Թուրք սպա` «Առաքելոց վանքի կռիվը»
Լեոնիտա Փափակաթթո` «Սինյոր Փափակաթթո»
Պրունո` «Ապերախտ տղամարդիկ»
Մաթիկ` «Եվ երկինքեն երեք աթոռ ինկավ»
Սահակ` «Բումերանգ»
Շմավոն` «Հնամաշ պայուսակը»
Արարատ պապ` «Ծերունին և լեռը»
Գայլ` «Աղվեսն ու Աղասին»
Չար գայլ` «Մոխրիկը»
Հեքիաթասաց` «Ձյունե թագուհին»
Ծաղրածու` «Եղեգնուհին»
Հայր` «Կիկոսի մահը» և այլն։Արաբերեն է թարգմանել մի շարք հայերեն պիեսներ։


== Ծանոթագրություններ ==
(4387) Տանակա

(4387) Տանակա (անգլ.՝ Tanaka), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 19-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,439051 ա. մ., առավելագույնը մոտենում է 2,4066 ա. մ. հեռավորության վրա և հեռանում 2,4715 ա. մ.։ Արեգակի շուրջ մեկ ամբողջական պտույտ է կատարում 1391,33 երկրային օրվա ընթացքում, իր ուղեծրով շարժվելով միջինում 0,258746 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4387) Տանակա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խորալ

Խորալ (լատ. choralis - երգչախմբային, երգչախմբի հատկացված), կաթոլիկական եկեղեցում կրոնական երգասացությունների տեսակ՝ Աստվածաշնչից քաղված խոսքերով. Գրիգորյան խորալում՝ լատիներեն, բողոքական խորալում՝ որևէ տեղական (օրինակ, գերմաներեն) լեզվով։
Երգվում է միաձայն՝ ա կապելլա խմբով, բողոքականը՝ քառաձայն, երգեհոնի նվագակցությամբ։ Գրիգորյան խորալը քրիստոնեական բազմաթիվ երգասացությունների ընտրության և վերամշակման արդյունք է, իրականացվել է Հռոմում, VII դարի 2-րդ կեսին (ավանդաբար վերագրվում է Գրիգոր Ա պապին, թեև սա մահացել է 604 թ.-ին) և դարձել կաթոլիկական եկեղեցու երաժշտության հիմքը։
Մայկոպյան մշակույթ

Մայկոպյան մշակույթ, մ. թ. ա. 3-րդ հազարամյակի մշակույթ Հյուսիսային Կովկասի նախալեռներում։ Անվանումն ստացել է Մայկոպյան դամբարանաբլուրից։ Ներկայացված է բազմաթիվ դամբարանաբլուրներով, երբեմն՝ ամրացված բնակատեղիներով։ Մայկոպյան մշակույթի ուշ շրջանում երևան են եկել քարե դամբարաններ, այդ թվում՝ դոլմեններ։ Աշխատանքային հիմնական գործիքներն ու զենքերը եղել են քարե գայլիկոնված կացինները, դանակի շեղբերը, մանգաղներն ու նետասլաքները, պղնձե կացինները, արորը, եղանները, դաշույնները, նիզակի ծայրերը։ Մայկոպյան մշակույթին հատուկ է կարմիր, փայլեցված, երբեմն՝ զարդարուն խեցեղենը։ Մի շարք զարդեր ցույց են տալիս մայկոպյան մշակույթի կապը Արևելքի երկրների հետ։ Մայկոպյան մշակույթի ցեղերն ապրել են նախնադարյան համայնական հասարակարգում։ Որոշ դամբարանների հարուստ գտածոները վկայում են գույքային անհավասարության մասին։
(507) Լաոդիկա

(507) Լաոդիկա (անգլ.՝ Laodica), աստերոիդ աստերոիդների հիմնական գոտում։ Հայտնաբերվել է 1903 թվականի փետրվարի 19-ին Ռայմոնդ Դուգանի կողմից Հայդելբերգում։
Միջին հեռավորությունը Արեգակից կազմում է 3,154432 ա. մ., առավելագույնը մոտենում է 2,8544 ա. մ. հեռավորության վրա և հեռանում 3,4545 ա. մ., իսկ Երկրի ուղեծրին Լաոդիկա աստերոիդը նվազագույնը մոտենում է 1,8807 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2046,35 երկրային օրվա ընթացքում, իր ուղեծրով շարժվելով միջինում 0,175923 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,52° անկյուն։
Լաոդիկա աստերոիդը գլխավորում է Լաոդիկայի աստերոիդների ընտանիքը, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(507) Լաոդիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Return (ալբոմ, iKon)

Return (նաև հայտնի որպես New Kids: Return), հարավկորեական բոյ բենդ iKON-ի երկրորդ ստուդիական ալբոմը։


== Թրեք լիստ ==


== Չարթեր ==


== Ռելիզի պատմություն ==


== Ծանոթագրություններ ==
Շոխա

Շոխա, գյուղ Արևմտյան Հայաստանում, Էրզրումի վիլայեթի Երզնկայի գավառում։
1914 թվականին ուներ 40 տուն հայ և թուրք բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Թուրինի աստղադիտարան

Թուրինի աստղադիտարան (իտալերեն՝ Osseratorio astronomico di Torino), Իտալիայի Աստղաֆիզիկայի ազգային ինստիտուտին (INAF) պատկանող աստղադիտարանը։ Աստղադիտարանը գտնվում է Իտալիայի Պինո Տորինեզե քաղաքի բլրի վրա։ Աստղադիտարանը հիմնադրվել է 1759 թվականին։ 1913 թվականին աստղադիտարանը տեղափոխել են նոր վայր։ Հին տեղամասը ստացել է աստղադիտարանի «475» ծածկագիրը։ Թուրինի աստղադիտարանում աշխատել է Վինչենցո Զապալան ։


== Պատմություն ==
Թուրինի աստղաֆիզիկական աստղադիտարանը Պիեմոնտեզի մայրաքաղաքի կարևորագույն հետազոտական ​​ինստիտուտներից մեկն է, որի պատմությունը սկսվում է 18-րդ դարի կեսերից։
1759 թվականին հայր Ջովանի Բատիստա Բեկկարիան հետազոտել և չափել է Թուրինի միջօրեական աղեղը։ Թագավորը իր միջոցներով վերականգնել է կենտրոնական Վիա Պոյի շենքի տանիքը, որտեղ Բեկարիան տեղադրեց իր աստղագիտական գործիքները։
Առաջին իսկական աստղադիտակը կառուցվել է 30 տարի անց Գիտությունների ակադեմիայի շենքի վրա և մնացել է այստեղ մինչև 1822 թվականը, երբ Ջովանի Պլանան կարողացել է ավարտել նոր աստղադիտարանի կառուցումը Պալացցո Մադամայի արևմտյան աշտարակի վրա։ Աստղադիտարանը Ջովաննի Բոկկարդիի ջանքերով 1912 թվականի վերջին Պորրոյից տեղափոխվել է Պինո Տորինեզե, որը գտնվում է Թուրինից մոտ 15 կմ հեռավորության վրա։


== Թուրինի աստղադիտարանում բացահայտված աստերոիդներ ==


== Տես նաև ==
Կամպո Իմպերատորեյի Երկրին մոտեցող աստերոիդների հետազոտություն (CINEOS)


== Ծանոթագրություններ ==
Դիմակահանդես (ֆիլմ, 1941)

«Դիմակահանդես» (ռուս.՝ «Маскарад»), խորհրդային լիամետրաժ սև-սպիտակ գեղարվեստական ֆիլմ, որը 1941 թվականին բեմադրել է ռեժիսոր Սերգեյ Գերասիմովը Մ. Յու. Լերմոնտովի համանուն դրամայի հիման վրա։ Ֆիլմը թողարկվել է Միխայիլ Լերմոնտովի մահվան հարյուրամյակի առթիվ։


== Սյուժե ==
Եվգենի Արբենինը խաղամոլ է, կնամոլ, «ճակատագրի ամբարտավան սիրեցյալ», ամեն ինչ ճանաչել է, ամեն ինչ ճաշակել, ամեն ինչում հասցրել հիասթափվել։ Եվ վերջապես, երիտասարդ գեղեցկուհի Նինայի մեջ նա տեսնում է մաքրության և բարության իդեալը, ամուսնանում նրա հետ, սկսում վարել մեկուսի և հանգիստ կյանք։ Բայց դա չի կարող խաբել նրանց, ում նա նվաստացրել է, կործանել, ոտնահարել, նրանք համոզված են, որ սատանան դեռևս նստած է նրա հոգում։ Հանգամանքների ճակատագրական զուգադիպությունը Արբենինի մեջ խանդի զգացում է արթնացնում, և նա մի քանի օրում սիրող ամուսնուց վերածվում է չարագործի ու մարդասպանի։ Նա թույն է լցնում Նինայի պաղպաղակի մեջ և արդարադատությունը վերականգնելու բավարարվածությամբ դիտում է Նինայի մահվան տանջանքները։ Սակայն հետագայում, ստանալով նրա անմեղության ապացույցները, խելագարվում է։


== Դերերում ==
Նիկոլայ Մորդվինով – Արբենին
Տամարա Մակարովա – Նինա
Միխայիլ Սադովսկի – իշխան Զվեզդիչ
Սոֆյա Մագարիլ – բարոնուհի Շտրալ
Անտոնին Պանկրիշև – Կազարին
Էմիլ Գալ – Շպրիխ
Սերգեյ Գերասիմով – Անհայտ
Միխայիլ Իվանով – էպիզոդ (լուսագրերում նշված չէ)
Ուրսուլա Կրուգ – հյուր պարահանդեսում (լուսագրերում նշված չէ)
Լյուբով Սոկոլովա – պարահանդեսի մասնակից (լուսագրերում նշված չէ)


== Նկարահանող խումբ ==

Սցենարը և բեմադրությունը՝ Սերգեյ Գերասիմով
Գլխավոր օպերատոր՝ Վյաչեսլավ Գարդանով
Օպերատորներ՝ Մոիսեյ Մագիդ, Լև Սոկոլսկի
Կոմպոզիտոր՝ Վենեդիկտ Պուշկով
Գլխավոր նկարիչ՝  Սեմյոն Մեյնկին
Նկարիչ՝ Վլադիմիր Կալյագին
Կոստյումները՝ Եվգենի Սլովցովա, Պ. Գորոխով
Ռեկվիզիտոր՝ Աննա Տուբենշլյակ (լուսագրերում նշված չէ)
Ֆիլմի տնօրեն՝ Միխայիլ Լևին
Ռեժիսորի ասիստենտներ՝ Էմիլ Գալ, Գ. Սարկիսով, Վ. Սպասսկայա
Մոնտաժման օգնական՝ Ե. Ռադիոնովա
Հնչյունային օպերատորներ՝ Զախար Զալկինդ, Կոնստանտին Գորդոն
Խորհրդատուներ՝ պրոֆեսոր Բորիս Էյհենբաում, Վլադիսլավ Գլինկա
Պար՝ Վ. Չեսնակով


== Ծանոթագրություններ ==


== Արտաքին հղումներ ==
««Маскарад»»։ Государственный регистр фильмов։ Министерство Культуры Российской Федерации։ Վերցված է 2014-05-21 
«Маскарад» Аннотированный каталог фильмов киностудии «Ленфильм» 1918—2003.
««Маскарад»»։ Фильмы։ Энциклопедия отечественного кино։ Արխիվացված է օրիգինալից 2014-05-21-ին։ Վերցված է 2014-05-21  
««Маскарад»»։ Статья։ Онлайн энциклопедия Кирилла и Мефодия։ Վերցված է 2014-05-21 
Маскарад // Энциклопедия кино. — 2010.
««Маскарад»»։ Теле- и художественные фильмы։ Телеканал «Культура»։ Արխիվացված է օրիգինալից 2014-05-21-ին։ Վերցված է 2014-05-21
Անտառային տնտեսություն

Անտառային տնտեսություն (անտառտնտեսություն), արտադրության բնագավառ, որն իրականացնում է անտառների կայուն կառավարումը՝ անտառապահպանությունը, անտառապաշտպանությունը, անտառվերականգնումը, անտառապատումը, անտառգույքագրումը, անտառի արդյունավետության բարձրացումը և արդյունավետ անտառօգտագործումը՝ պահպանելով անտառների կենսաբազմազանության ինքնավերականգնման կարողությունը և ապահովելով անտառների բնապահպանական, սոցիալական ու տնտեսական ներուժի արդյունավետ օգտագործումը ներկա և ապագա սերունդների համար։
Անտառային տնտեսությունները վարում են անտառշինական նախագծերով նախատեսված համալիր միջոցառումներով։ Անտառային տնտեսության գործառույթներից է նաև անտառային տարածքներում բնապահպանական պահանջների պահպանության հսկողության ապահովումը՝ անտառխախտումների արձանագրման, ապօրինի անտառային պաշարների առգրավման, խախտումների նկատմամբ տարբեր պատժամիջոցների (տուգանքներ, վնասի հատուցում, վարչական և քրեական պատասխանատվություն) կիրառման միջոցով։ Անտառային տնտեսությունների համակարգը ղեկավարում է «Հայանտառ» կազմակերպությունը, որի կազմում կա 24 անտառային տնտեսություն (2005)։ Անտառային տնտեսությունները համապատասխան մասնագիտացված ծառայությունների միջոցով հաստատած ծրագրերով իրականացնում են անտառտնտեսվարման աշխատանքներ։
ՀՀ-ում առաջին անտառային տնտեսությունը կազմակերպվել է 1924 թվականին՝ Հրազդանի շրջանում, (այժմ՝ Կոտայքի մարզում)։
Ռազդորովո

Ռազդորովո (ռուս.՝ Раздорово), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պարանային բազմանկյուն

Պարանային բազմանկյուն, մեկ հարթության մեջ գտնվող ուժերի համազորին որոշման գրաֆիկական եղանակ։ Կիրառվում է կրող կոնստրուկցիաների գրաֆիկական հաշվարկի ժամանակ, հարթ համակարգերի ծանրության կենտրոնի և իներցիայի մոմենտի որոշման համար։ Պարանային բազմանկյանյան և ուժային բազմանկյան համատեղ կառուցումը կիրառվում է նաև հարթ հատույթների երկրաչափական բնութագրերի որոշման, ինժեներային հիդրավլիկայի և տնտեսագիտության մի շարք խնդիրների լուծման համար։
1905-ի հոկտեմբերի 17-ի հռչակագիր

«Պետական կարգի կատարելագործման մասին» հռչակագիր (ռուս.՝ Манифест об усовершенствовании государственного порядка), «Հոկտեմբերյան մանիֆեստ» (Октябрьский манифест) Նիկոլայ II-ի հրապարակած մանիֆեստը 1905 թվականի հոկտեմբերի համառուսաստանյան գործադուլի օրերին։ Մանիֆեստը նախապատրաստել էր Սերգեյ Վիտտեն, ով ինքնակալության պահպանման միակ միջոցը համարում էր սահմանադրական զիջումները։ Մանիֆեստը խոստանում էր քաղաքացիական ազատություններ, անձի անձեռնմխելիություն, խղճի, խոսքի, ժողովների և միությունների ազատություն, Պետական դումայի ընտրություններին մասնակցելու (հնարավորին չափ) իրավունք (գլխավորապես բանվորներին և քաղաքային մտավորականությանը)։ Դուման ճանաչվում էր օրենսդիր մարմին, առանց որի հավանության ոչ մի օրենք ուժ չէր ստանա։ Վիտտեն կազմեց նոր կառավարություն, հոկտեմբերի 21-ին հարկադրված հայտարարվեց համաներում, այնուհետև վերացվեց նախնական գրաքննությունը։ Սկսվեց նոր ընտրական օրենքի (հաստատվել է 1905 թվականի դեկտեմբեր 11-ին) նախապատրաստությունը։
(7883) 1993 GD1

(7883) 1993 GD1, աստերոիդ աստերոիդների հիմնական գոտում։ Հայտնաբերվել է 1993 թվականի ապրիլի 15-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,263317 ա. մ., առավելագույնը մոտենում է 1,8595 ա. մ. հեռավորության վրա և հեռանում 2,6671 ա. մ.։ Արեգակի շուրջ մեկ ամբողջական պտույտ է կատարում 1243,7 երկրային օրվա ընթացքում, իր ուղեծրով շարժվելով միջինում 0,289458 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7883) 1993 GD1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիռսա

Կիռսա (էստ․՝ Kõrsa), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 66 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Դդմասար (այլ կիրառումներ)

Դդմասար անվանումը կարող է վերաբերել.

Դդմասար (լեռ), լեռ Հայաստանի Շիրակի մարզում։
Դդմասար (լեռնագագաթ), լեռնագագաթ (1618 մ) Արագածոտնի մարզում։
Դդմասար (գյուղ), գյուղ Հայաստանի Արագածոտնի մարզում։
Աստերոիդների ցանկ (153801-153900)

Աստերոիդների ցանկ (153701-153800)  • Աստերոիդների ցանկ  • Աստերոիդների ցանկ (153901-154000)
 Աստերոիդների ցանկ (153701-153800)  • Աստերոիդների ցանկ  • Աստերոիդների ցանկ (153901-154000)
Անդրեևկա (գյուղ, Գորոդնյայի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Անդրեևկա գյուղում բնակվում էր 209 մարդ։ Բնակչության խտությունը կազմում էր 90,87 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալգեթի (Թեթրի Ծղարոյի շրջան)

Ալգեթի (վրաց.՝ ალგეთი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 1190 մետր բարձրության վրա։ Շրջկենտրոն Թեթրի Ծղարոյից հեռու է 38 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 152 մարդ։


== Ծանոթագրություններ ==
Էլսա Էնյայարվի-Հաավիո

Էլսա Էլինա Էնյայարվի-Հաավիո (ֆիններեն՝ Elsa Elina Enäjärvi-Haavio, o.s. Eklund, ծննդյան անունը՝ Էկլունդ, հոկտեմբերի 14, 1901(1901-10-14), Vihti - հունվարի 24, 1951(1951-01-24), Հելսինկի, Ֆինլանդիա), ֆինն բանահավաք, հասարակական գործիչ։ Ֆինլանդիայում  առաջին կին բանահյուսության դոկտորը։ Իր կարճ կյանքի ընթացքում կարողացել է իրեն դրսևորել որպես մայր, որպես գիտնական-հետազոտող և հասարակական գործիչ։


== Կենսագրություն ==
Էլսա Էլինա Էկլունդը ծնվել է վաճառականների ընտանիքում 1901 թվականի հոկտեմբերի 14-ին Ուուսիմաա նահանգի Վիխտի համայնքում։ 1919 թվականին, հանձնելով հասունության ատեստատի քննությունը, Էլզան ընդունվել է  Հելսինկիի համալսարան, որտեղ  ուսումնասիրել է մաթեմատիկա, ֆիզիկա և քիմիա, բայց շուտով տեղափոխվել պատմա-բանասիրական ֆակուլտետ, որտեղ էլ  ուսումնասիրել է  ֆիննական գրականություն, ֆիննական լեզու, Ֆինլանդիայի և Սկանդինավիայի պատմություն։  1920 թվականին ծանոթացել է բանաստեղծ Մարտի Հաավիոյի հետ, ով հետաքրքրվում  էր նրա բանահյուսական ուսումնասիրություններով։ 
Էլսայի կարծիքով 1920-ականներին ինքը եղել է նոր ժամանակաշրջանի գիտնական կին՝ անկախ շարժիչ ուժով, «հզոր ֆեմինիստական սուբյեկտով»։ Իր օրիորդական Էկլունդ  ազգանունը նա 1922 թվականին փոխել է Էնյայարվի, իսկ 1929 թվականին ամուսնացել է Էնյայարվի Հաավիոյի հետ։
1932 թվականին Էլսան դարձել է Ֆինլանդիայում առաջին կինը, ով դոկտորական ատենախոսություն է պաշտպանել բանահյուսության բնագավառում։ Զբաղվել է ֆիննական և համեմատական ժողովրդական պոեզիայով, ուսումնասիրել է ժողովրդական երգեր և ժողովրդական պոեզիա, խաղեր և կատարումներ, ինչպես նաև սովորույթներ և հավատալիքներ, որոնք կապված էին ամենամյա տոների՝ Սուրբ ծնդյան և բարեկենդանի հետ։ 
Որպես գրականության և թատրոնի քննադատ՝ տպագրվել է շատ ամսագրերում, շատ է հրատարակվել, բազմաթիվ հարցազրույցներ է տվել «կինը գիտության մեջ» թեմայով։ Էնյայարվին կարծում էր, որ առաջին սերնդի կին գիտնականների դարաշրջանը` սովորաբար չամուսնացած և անզավակ, արդեն անցնում է։ Նոր սերնդի կանայք, նրա կարծիքով, արդեն կարող են բավականին հաջող կերպով համատեղել իրենց «կանանց կոչումը» բարձր ինտելեկտուալ աշխատանքի հետ։ Որպես այդպիսի համակցության ամենավառ օրինակ նա բերել է իր ընտանիքը, որում հինգ երեխա է մեծացել, և կինն ու ամուսինը ոչ միայն ամուսիններ և ծնողներ են եղել, այլև հավասարազոր գիտնական-գործընկերներ։  Նա շվեդերենից ֆիններեն է թարգմանել և տպագրության պատրաստել Էմմա Օստրյոմի հուշերի գիրքը, որը լույս է տեսել 1933 թվականին։ Էմմա Օստրյոմը համարվում է Ֆինլանդիայի առաջին կինը, որը բարձրագույն կրթության դիպլոմ է ստացել 1882 թվականին։ 

Էլսա Էնյայարվի-Հաավիոն ընտրվել է Հելսինկիի քաղաքային խորհրդի անդամ։ Նախագահական ընտրություններում նա եղել է ընտրական կոլեգիայի անդամ։ Հանդիսանում է նաև «Բնակչության ասոցիացիա» Ֆինլանդիայի ազգային բարեգործական և իրավապաշտպանական  կազմակերպության ակտիվ անդամներից մեկը։


== Ընտանիք ==
1929 թվականին Էլսա Էլինա Էկլունդն ամուսնացել է բանաստեղծ և բանահավաք Մարտտի Հենրիկկի Հաավիոյի հետ, որը հայտնի գիտնական է եղել և զբաղեցրել է պրոֆեսորի պաշտոն։ Նրանք ունեցել են հինգ երեխա։


== Ծանոթագրություններ ==


== Արտաքին հղումներ ==
Elsa Enäjärvi-Haavio : ensimmäinen kansanrunouden tutkimuksen naistohtori 1901—1951
Majamaa R. Enäjärvi-Haavio, Elsa (1901—1951) : kansanrunouden tutkimuksen dosentti, järjestövaikuttaja
Խարավանք

Խարավանք, Ղաչավանք, գյուղ Արևմտյան Հայաստանում, նախկին Կարսի մարզի Կաղզվանի շրջանում, Կաղզվանից 8 կմ հարավ, Երասխ գետի աջ ափին։ XIX դարի վերջին ուներ 177 (23 տուն) հայ բնակիչ։ Զբաղվում էին երկրագործությամբ և անասնապահությամբ։ Գյուղում կար սրբատաշ քարից կառուցված եկեղեցի, շրջակայքում՝ հին գերեզման՝ 1056 թվականի տապանաքարերով։ Բնակիչները բռնությամբ տեղահանվել են 1920 թվականի հայ-թուրքական պատերազմի ժամանակ։
Արքա (անձնանուն)

Անվան այլ կիրառումների համար տե՛ս՝ Արքա (այլ կիրառումներ)Արքա, հայկական արական և իգական անուն։ Առաջացել է հայերեն արքա՝ «թագավոր» բառից, ինչպես օրինակ՝ արաբերեն Մելիք (باسل‎‎), հունարեն Վասիլ, Բարսեղ (Βασίλειος, Βασιλική), պարսկերեն Խոսրով, հայերեն Թագվոր նույնիմաստ անձնանունները։ Փաղաքշական ձևն է Արքայիկ։ Հազվադեպ գործածվել է 9-17-րդ դարերում։ Հին շրջանում եղել է արական անձնանուն, այնուհետև գործածվել է նաև որպես իգական։


== Գործածություններ ==
Արքա, աղանդապետ Թոնդրակեցոց, Անանեսի հաջորդը։
Արքայիկ (հուն․՝ Αρχάïχα) իշխան, Սմբատ Ա-ի ազգական։ Գրիգորիս իշխանը բանտարկեց նրան՝ կասկածելով նրա որդիների վրա։ Լևոն կայսեր օգնությամբ ազատ արձակվեցին և Կոստանդնուպոլիս գնալով՝ պաշտոն ստացան արքունիքում։
Արքա Ավագվանեցի, գրիչ (12-րդ դարից հետո)։
Արքա, Աբրահամի կինը և Հովհաննես տանուտերի տատը, ով Մոկաց Փառավանք գյուղում գրել տվեց մի Ավետարան, 1455 թվական։
Արքա, որպես իգական անուն հիշատակվել է 1649 թվականին։
Արքա, որպես իգական անուն հիշատակվել է անթվական երկու հիշատակարաններում։


== Ծանոթագրություններ ==
Նովոտրոիցկոե (գյուղ, Աուրգազինսկի շրջան)

Անվան այլ կիրառումների համար տե՛ս՝ ՆովոտրոիցկոեՆովոտրոիցկոե (ռուս.՝ Новотроицкое, բաշկիրերեն՝ Яңы Троицкий), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիտուոնե

Վիտուոնե (իտալերեն՝ Vittuone)` քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը 8361 մարդ (2004 թ.-ի տվյալներով)։ Բնակչության միջին խտությունը` 1505 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 20010։ Հեռախոսային կոդը՝ 02։
Քաղաքում առանձնահատուկ հարգանք է վայելում Տիրոջ սուրբ կենարար Խաչը։ Տոնը նշվում է ամեն տարի հոկտեմբերի 11-ին, ինչպես նաև մայիսի առաջին կամ երկրորդ կիրակի օրը։


== Արտաքին հղումներ ==
http://www.comune.vittuone.mi.it/


== Ծանոթագրություններ ==
Անզգայացում

Անզգայացում, անեսթեզիա (հուն. άναίσθησια, άν – ժխտ. մասնիկ և άισθησία - զգայություն), զգայության մասնակի կամ լրիվ կորուստ, որն առաջանում է մաշկի, մկանների, ներքին օրգանների և զգայարանների զգացող նյարդերի ախտահարման, ինչպես նաև նյարդերի և նյարդային կենտրոնների հաղորդականությունը խոչընդոտող նյութերի ներգործության հետևանքով։ Նկատվում է նաև մի շարք պսիխոզների և հիսթերիայի դեպքում։ Ա. կարող է ընդգրկել զգայության մեկ կամ մի քանի տեսակներ, անայգեզիա՝ ցավի զգացողության բացակայություն, թերմանեսթեզիա՝ ջերմային զգացողության բացակայություն, ագեվզիա՝ համի զգացողության կորուստ, անոսմիա՝ հոտառության բացակայություն։ Արհեստական եղանակով Անզգայացումը կարելի է առաջացնել անզգայացնող նյութերի (նովոկաին, դիկտին) միջոցով՝ վիրահատությունների ժամանակ ցավի զգացողությունը վերացնելու նպատակով։
Շուրա-Մետլինեցկայա

Շուրա-Մետլինեցկայա (ուկրաիներեն՝ Шура-Мітлинецька), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1350 թվականին։
2001 թվականի տվյալներով Շուրա-Մետլինեցկայա գյուղում բնակվում էր 423 մարդ։ Բնակավայրը զբաղեցնում է 1733 կմ² տարածք։ Բնակչության խտությունը կազմում էր 244,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուլմի տաճար

Ուլմի տաճար (գերմ.՝ Ulmer Münster), լյութերական եկեղեցի Գերմանիայի Ուլմ քաղաքում (Բադեն-Վյուրթեմբերգ երկրամաս)։ Փաստացի մայր տաճար չի համարվում, քանի որ Վյուրթեմբերգի եպիսկոպոսի նստավայրը չէ. նստավայրը գտնվում է Շտուտգարտում։


== Ընդհանուր տեղեկություններ ==
Տաճարը հիմնադրվել է 1377 թվականին, իսկ 1392 թվականին սկսվել է նրա շինարարությունը Ուլրիխ ֆոն Էնսինգենի ղեկավարությամբ։ 1405 թվականին տաճարի հիմնական մասը ավարտին է հասցվել, և այն օծվել է, սակայն հետագայում շինարարությունը դադարեցվել է, քանի որ կողային նավերը չէին դիմանում հենասյուների ծանրությանը։ 1530-1543 թվականներին, երբ տաճարն անցնում է լյութերականներին, շինարարությունը վերսկսվում է։ Աշտարակի սրաձողը հասնում է 100 մ-ի, սակայն հետագայում ֆինանսական խնդիրների պատճառով շինարարությունն ընդհատվում է։ 1817-1890 թվականներին տաճարի կառուցումն ամբողջությամբ ավարտին է հասցվում։ 1944 թվականի դեկտեմբերի 17-ին տաճարը գրեթե չի տուժել ռմբակոծությունից, որն ավերել էր քաղաքի պատմական կենտրոնի մեծ մասը։
Ուլմի տաճարը աշխարհի ամենաբարձր տաճարն է։ Զանգակատան բարձրությունը հասնում է 161.53-161.70 մ-ի։ Այս ցուցանիշով նրան հաջորդում է Քյոլնի տաճարը, որի բարձրությունը 157 մ է հիմքից։ Այցելուներին տաճարի ամենավերևի մասը բարձրանալու և քաղաքի տեսարանով հիանալու հնարավորություն է ընձեռված։ Այն իրականացվում է պարույրաձև 768 աստիճաններով։ Պարզկա օրերին կարելի է տեսնել Ալպերը։
Ուլմ քաղաքի խորհրդանիշը ճնճղուկն է։ Լեգենդի համաձայն` նա օգնել է քաղաքը կառուցելու գործում։ Սկզբում քաղաքի շինարարները կառուցել են քաղաքային դարպասները, սակայն հետո մտահոգվել են, թե ինչպես պիտի այդ դարպասներով ներս բերեն շինարարական գերանները։ Մինչ նրանք մտածում էին, խելացի թռչնակ ճնճղուկը ծղոտը ներս է բերում կողքի թեքված։ Շինարարները նույնպես այդ միջոցով են ներս բերում գերանները և կառուցում քաղաքը։ Որպես երախտագիտության նշան` ճնճղուկի պատվին հուշարձան են կառուցում, որը զարդարում է քաղաքի գլխավոր տաճարի տանիքը։


== Պատկերասրահ ==

		
		
		
		
		
		


== Ծանոթագրություններ ==


== Տես նաև ==
Աշխարհի ամենաբարձր եկեղեցիների ցանկ


== Արտաքին հղումներ ==
Պաշտոնական կայք
Ուլմի տաճար
Պալո (գյուղ, Մեռեմյաե շրջան)

Պալո (էստ․՝ Palo), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զրուբ-Կոմարովսկի

Զրուբ-Կոմարովսկի (ուկրաիներեն՝ Зруб-Комарівський), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Զրուբ-Կոմարովսկի գյուղում բնակվում էր 1 451 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կլենշամ սյուր Օրն

Կլենշամ սյուր Օրն (ֆր.՝ Clinchamps-sur-Orne), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1106 մարդ, բնակչության խտությունը` 173.63 մարդ/կմ²։ Բնակավայրը զբաղեցնում է 6.37 կմ² տարածք։
2017 թվականի հունվարից Լեզ լա Վիլ համայնքի հետ միասին հանդիսանում է Լեզ Կլենշան համայնքի մաս։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 12 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 763 աշխատունակ (15-64 տարեկան)  բնակիչ, որոնցից ակտիվ էին 570-ը, իսկ ոչ ակտիվները` 193։ Ակտիվության ցուցանիշը կազմում է 74,7 %։ 570 աշխատունակ մարդկանցից աշխատել է 525 անձ (268 տղամարդ և 257 կին)։ Գործազուրկ են եղել 45 անձ (23 տղամարդ և 22 կին)։ 193 անաշխատունակներից 76-ը եղել են աշակերտներ կամ ուսանողներ, 79-ը` թոշակառուներ, իսկ 38-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վիշապ (գերբնական էակ)

Անվան այլ կիրառումների համար տե՛ս՝ Վիշապ (այլ կիրառումներ)Վիշապ, երևակայական, գերբնական էակ շատ ժողովուրդների առասպելաբանություններում։ Սովորաբար պատկերվել է թևավոր օձի կամ տարբեր կենդանիների տարրերի համադրմամբ։ Ենթադրվում է, Վիշապի կերպարում միահյուսվել են երկինքն ու երկիրը՝ վերին (թռչուններ) և ստորին (օձ) հակադիր աշխարհները։ Ուսումնասիրողների կարծիքով՝ վիշապի մասին առասպելների հիմքում ընկած է քաոսի ու տիեզերքի հակամարտության առասպելի նախնական մոտիվը, որը հնդեվրոպական ժողովուրդների ավանդական պատկերացումներում առնչվել է ամպրոպին, ամպրոպային հողմին։ Ըստ հնագույն հավատալիքների, վիշապը բարձրանում է երկինք կամ երկնքից իջնում երկիր՝ առաջացնելով ամպրոպային փոթորիկներ, պտտահողմեր, կլանում արևը՝ առաջացնելով խավարում։ Հին Արևելքի մի շարք երկրներում վիշապը պաշտվել է իբրև ջրային տարերքի, պտղաբերության ու հարստության հովանի, իսկ ավելի ուշ դարձել ահեղության, իշխանության խորհրդանիշ։ Որոշ ուսումնասիրողների ենթադրությամբ՝ Վիշապը նախապես պաշտվել է իբրև ջուր, անձրև և հարստություն պարգևող ոգի, որն իր պոչը քարշ տալով երկրի վրա՝ նշագծել է ջրանցքներ փորելու ուղիները։ Գրեթե բոլոր առասպելաբանություններում ընդհանուր է աստվածության կամ դյուցազնի ձեռքով վիշապի սպանությունը և նրա կլանած ջրերի, հսկած գանձերի, ինչպես նաև նրան զոհաբերվող կույսերի ազատումը։ Ըստ հին հայկական առասպելի, վիշապի դեմ մարտնչում և հաղթուն է Վահագն Վիշապաքաղ աստվածը։
Սուրեն Աբրահամյան

Սուրեն Աբրահամյան (հունիսի 15, 1907(1907-06-15), Լեզք - օգոստոսի 6, 2008(2008-08-06)), Ռամկավար Ազատական կուսակցության վետերան անդամ, Վանի հերոսական պաշտպանության ականատես, գրող։


== Կենսագրություն ==
Ծնվել է 1907 թվին Լեզք գյուղում (Վանից 3 մղոն հեռու)։ Հայոց Ցեղասպանության տարիներին եղել է Վանի հերոսական պաշտպանության ականատես։
Իր կյանքի ընթացքում հետապնդել է Հայոց ցեղասպանության ճանաչումը օտարների կողմից, բացել է ինտերնետային կայք (ArmenianGenocideSurvivor.com Archived 2007-09-27 at the Wayback Machine.) հատուկ այդ նպատակի համար։


== Հրատարակություններ ==
«Վանից Դետրոյթ. Հայկական ցեղասպանությունից մազապուրծ» և «Հուշագրություն Արմենուհու և Ամիրյան ընտանիքի մասին» կենսագրական գրքերի հեղինակն է։ 2007 թ. հրատարակվել է նաև Աբրահամյանի երրորդ գիրքը՝ «Հարյուրամյա ճանապարհորդությունը»։


== Ծանոթագրություններ ==


== Հղումներ ==
«Հարյուրամյա ճանապարհորդություն», Ազգ օրաթերթ(չաշխատող հղում)
Վիտալի Բայկով

Վիտալի Անվարովիչ Բայկով (բաշկիրերեն՝ Байков Виталий Әнүәр улы; փետրվարի 24, 1955(1955-02-24), Սերաֆիմովկա, Serafimovsky selsoviet, Տույմազինսկի շրջան, Բաշկիրական Խորհրդային Սոցիալիստական Ինքնավար Մարզ, ՌԽՖՍՀ, ԽՍՀՄ), մաթեմատիկոս, ավագ դպրոցի ուսուցիչ։ Ֆիզիկամաթեմատիկական գիտությունների դոկտոր (1991), պրոֆեսոր (1992), Բաշկորտոստան հանրապետության գիտության վաստակավոր գործիչ (1997), Բաշկորտոստանի Հանրապետության կոմսոմոլյան մրցանակի դափնեկիր։


== Կենսագրություն ==
Ծնվել է 1955 թվականի փետրվարի 24-ին Բաշկիրի Ինքնավար Խորհրդային Սոցիալիստական ​​Հանրապետության (այժմ՝ Բաշկորտոստան Հանրապետություն) Տույմազինսկի շրջանի Սերաֆիմովկա գյուղում)։
1977 թվականին ավարտել է  Բաշկորտոստանի պետական համալսարան։ Նա աշխատել է Ուֆայի ավիացիոն ինստիտուտում (այժմ՝ Ուֆայի պետական ​​ավիացիոն տեխնիկական համալսարան)։ 1982 թվականից զբաղեցրել է տարբեր պաշտոններ՝ ինժեներ, ասպիրանտ, ասիստենտ, ավագ գիտաշխատող, պրոֆեսոր, 1998 թվականից՝ մաթեմատիկայի ամբիոնի վարիչ։ 2005 թվականից միաժամանակ աշխատել է «РН—Ուֆանիպինեֆտ»-ի (այժմ ՝« РН-Բաշնիպինեֆտ») գլխավոր տնօրենի տեղակալ։ 


== Գիտական ​​աշխատություններ ==
Հեղինակ է ավելի քան 150 գիտական աշխատությունների և «Վեստնիկ ՈՒԳԱՏՈՒ» ամսագրի խմբագրության անդամ
Գիտական հետազոտությունները կապված են դաշտի տեսության, ոչ գծային մեխանիկայի ալիքային գործընթացների և դիֆերենցիալ հավասարումների խմբային վերլուծության հետ։


== Ծանոթագրություններ ==
Բյուսիեր լե Մին

Բյուսիեր լե Մին (ֆր.՝ Buxières-les-Mines), համայնք Ֆրանսիայում՝ Օվերն երկրամասի Ալյեի գավառում։ Մտնում է Բուրբոն լ’Արշամբո կանտոնի կազմի մեջ։ Համայնքի շրջանը Մուլենն է։
Համայնքի INSEE կոդը՝ 03046։


== Բնակչություն ==
Համայնքի բնակչությունը 2008 թվականին կազմում էր 1078 մարդ։


== Տնտեսություն ==
2007 թվականի տվյալներով 597 աշխատունակ տարիքի մարդկանցից (15-64 տարեկան) 364-ը տնտեսապես ակտիվ էին, 233-ը անգործունակ (ակտիվության ցուցանիշը 61,0 %, 1999 թվականին եղել է՝ 61,2 %)։ 364 աշխատունակ բնակիչներից 300-ը աշխատում էին (164 տղամարդ և 136 կին), անաշխատանք էին 64-ը (34 տղամարդ և 30 կին)։ 233 անգործունակ մարդկանցից 42-ը աշակերտներ կամ ուսանողներ են, 101-ը թոշակառու, 90-ը անաշխատունակ էին այլ պատճառներով։


== Տեսարժան վայրեր ==
Սեն Մորիս եկեղեցի՝ XII—XIV դարեր
Կոնդեմին դղյակ՝ XIII դար


== Հայտնի մարդիկ ==
Լուի Գան (1862—1923), կոմպոզիտոր


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բյուսիեր լե Մին» (ֆրանսերեն)։ Արխիվացված օրիգինալից 2012-09-23-ին։ Վերցված է 2012-5-29 
«Բյուսիեր լե Մին» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Սիզավետի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Սիզավետ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (4 միավոր)։

 


== Ծանոթագրություններ ==
Trojka

Trojka  (մինչև STV3), Սլովակիայի ազգային Slovenská televízia հեռուստաընկերության մարզական հեռուստաալիքն է։ 
Հեռարձակվում է 2008 թվականի օգոստոսի 8-ից։ Հեռուստաալիքը հեռարձակել է մարզական հաղորդումներ, ֆինանսական խնդիրների պատճառով այն դադարեցրել է իր հեռարձակումը 2011 թ. հունիսի 30-ից։


== Արտաքին հղումներ ==
Պաշտոնական կայք Archived 2012-01-09 at the Wayback Machine. (սլովակ.)


== Ծանոթագրություններ ==
Սիրիական կրթական հեռուստաալիք

Սիրիական կրթական հեռուստաալիք (արաբ․՝ القناة الفضائية التربوية السورية‎‎) — Սիրիայի Արաբական Հանրապետության պետական, արբանյակային հեռուստաալիք։ Կենտրոնակայանը գտնվում է Դամասկոսում, հեռարձակվում է արաբերեն լեզվով։


== Հեռարձակումը ==
BADR4։ 12092 V — 27500 — 3/4 արբանյակի միջոցով,
Eutelsat 7 West A։ 10922 V — 27500 — 3/4 արբանյակի միջոցով,
Arabsat-5A։ 10858 V — 2960 — 3/4 արբանյակի միջոցով;
The Real Thing

The Real Thing, Վանեսա Ուիլյամսի 9-րդ ալբոմը, թողարկվել է 2009 թվականի հունիսի 2-ին։ Առավել հայտնի սինգլերն են՝ «Breathless», «Just Friends» և «The Real Thing» ռադիո հիթ։


== Սինգլեր ==
«Breathless» - թողարկվել է 2009 թվականի փետրվարի 24-ին։
«Just Friends» - թողարկվել է 2009 թվականի մայիսի 19-ին։
«Close to You» - թողարկվել է 2009 թվականի օգոստոսի 11-ին։
«The Real Thing» - թողարկվել է 2009 թվականի սեպտեմբերի 28-ին։


== Ստեղծագործությունների ցանկ ==
«Breathless»
«Hello Like Before»
«Loving You»
«Just Friends»
«The Real Thing»
«Lazy Afternoon»
«Close to You»
«I Fell In»
«October Sky»
«Come On Strong»
«If There Were No Song»


== Չարթեր ==


== Ծանոթագրություններ ==
Նովա Օլենիվկա

Անվան այլ կիրառումների համար տե՛ս՝ ՊետրովսկոեՆովա Օլենիվկա (ուկրաիներեն՝ Нова Оленівка), ավան Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Նովա Օլենիվկա ավանում բնակվում էր 99 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վեջանո

Վեջանո  (իտալերեն՝ Veggiano), քաղաք Իտալիայում, գտնվում է Վենետո մարզում՝ Պադովա գավառում։
Բնակչությունը կազմում է 6579 մարդ։ Բնակչության միջին խտությունը 182 մարդ/կմ²։ Զբաղեցնում է 16 կմ² տարածք։ Փոստային ինդեքս՝ 35030։ Հեռախոսային կոդ՝ 049։


== Ծանոթագրություններ ==
Զնոբ-Նովգորոդսկի գյուղական խորհուրդ (Սերեդինո-Բուդսկի շրջան)

Զնոբ-Նովգորոդսկի գյուղական խորհուրդ  (ուկրաիներեն՝ Зноб-Новгородська селищна рада), Ուկրաինայի Սումիի մարզի Սերեդինո-Բուդսկի շրջանում։
2001 թվականի տվյալներով Զնոբ-Նովգորոդսկի գյուղական խորհրդում բնակվում էր 2 278 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ակտրիսա Վեսնա

«Ակտրիսա Վեսնա» (Актриса Весна - Դերասանուհի Գարուն), «ԴԴՏ» ռոք խմբի 8-րդ ալբոմն է։ Թողարկվել է 1992 թ. հոկտեմբերին, կազմված է Յուրի Շևչուկի քնարական երգերից։ Նվիրված է Շևչուկի կնոջ՝ Էլմիրայի հիշատակին, ով մահացավ 1992 թ.` քաղցկեղից։ Ներառում է խմբի մի շարք նշանավոր երգեր՝ «Ի՞նչ է աշունը», «Հայրենիք» և «Անձրև»։
Ալբոմը ձայնագրվել է բավականին արագ՝ ընդամենը երկու շաբաթվա ընթացքում։


== Արտաքին հղումներ ==
Ակտրիսա Վեսնա-ն Վադիմ Կուրիլյովի կայքում  Archived 2012-04-17 at the Wayback Machine.
Z Ժամանակ։ Ակտրիսա Վեսնա (1992) Archived 2010-07-07 at the Wayback Machine.
Շիշկինո (գյուղ, Վաչսկի շրջան)

Անվան այլ կիրառումների համար տե՛ս՝ ՇիշկինոՇիշկինո (ռուս.՝ Шишкино), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2604) Մարշակ

(2604) Մարշակ (անգլ.՝ Marshak), աստերոիդ աստերոիդների հիմնական գոտում։ Հայտնաբերվել է 1972 թվականի հունիսի 13-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,386752 ա. մ., առավելագույնը մոտենում է 1,8276 ա. մ. հեռավորության վրա և հեռանում 2,9459 ա. մ.։ Արեգակի շուրջ մեկ ամբողջական պտույտ է կատարում 1346,82 երկրային օրվա ընթացքում, իր ուղեծրով շարժվելով միջինում 0,267296 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2604) Մարշակ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալբերտ Բազեյան

Ալբերտ Մուշեղի Բազեյան (մայիսի 28, 1956, Լանջաղբյուր, Նոր Բայազետի շրջան, Հայկական ԽՍՀ, ԽՍՀՄ), հայ քաղաքական գործիչ, Երևանի քաղաքապետ (1999-2001)։
Ծնվել է 1956 թ., Կամոյի շրջանի (այժմ՝ Գավառ) Լանջաղբյուր գյուղում։


== Կրթություն ==
1976 թ. ավարտել է Ֆիզիկական կուլտուրայի հայկական պետական ինստիտուտը` մարզիչ-մանկավարժ մասնագիտությամբ։
1984-1987 թթ. սովորել է Մոսկվայի ֆիզիկական կուլտուրայի կենտրոնական ինստիտուտի ասպիրանտուրայում։ Մանկավարժական գիտությունների թեկնածու։ Պարգևատրվել է 2-րդ աստիճանի Մարտական խաչ շքանշանով (1996 թ.):


== Աշխատանքային գործունեությունը ==
1976-1977 թթ. ծառայել է խորհրդային բանակում։
1978-1979 թթ. աշխատել է «Աշխատանք» կմԸ-ում մարզիչ-մեթոդիստ։
1980-1982 թթ. աշխատել է Ֆիզիկական կուլտուրայի հայկական պետական ինստիտուտում՝ մարզիչ, դասախոս։
1982-1984 թթ. գործուղվել է Մոսկվա՝ որպես ստաժոր-հետազոտող։
1988-1993 թթ. Ֆիզիկական կուլտուրայի հայկական պետական ինստիտուտում եղել է գիտաշխատող։
1993-1994 թթ. ՀՀ ՊՆ-ում եղել է վարչության պետ։
1993 և 1995 թթ. ընտրվել, 1997 թ. վերընտրվել է ԵԿՄ վարչության փոխնախագահ։


== Քաղաքական գործունեությունը ==
1996-1999 թթ.՝ ԱԺ պատգամավոր (թիվ 76 ընտրատարածք)։ 1998 թ. փետրվարի 4-ին ընտրվել է ԱԺ նախագահի տեղակալ։ «Երկրապահ» պատգամավորական խմբի ղեկավար։
1999 թ.` ԱԺ պատգամավոր («Միասնություն» դաշինքի համամասնական ընտրացուցակով)։ ԱԺ նախագահի տեղակալ։ «Միասնություն» խմբակցության անդամ։
1999-2001 թթ.` Երևանի քաղաքապետ։
2003 թ. մայիսի 25-ին ԱԺ պատգամավոր է ընտրվել «Արդարություն» դաշինքի համամասնական ընտրացուցակով։ ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ։ «Արդարություն» խմբակցության անդամ։ «Հանրապետություն» կուսակցության քաղխորհրդի նախագահ։
2005 թ. հիմնադրել է «Ազգային վերածնունդ» կուսակցությունը։
2007 թ. նախաձեռնել է կուսակցության միավորման գործընթաց «Դաշինք» և Հայաստանի ռամկավար ազատական կուսակցությունների հետ, որը ձախողվել է։Ամուսնացած է, ունի երեք երեխա։


== Ծանոթագրություններ ==